Δώρο-Κούκις σε βάζο
Αν ξέρουμε κάποιον που τρελαίνεται για κούκις αλλά δυσκολεύεται να μπει στη διαδικασία να τα φτιάξει, μπορούμε να τον παρακινήσουμε με ένα πρωτότυπο δώρο.
1/2 κούπα ζάχαρη άσπρη, 1/2 κούπα μαύρη ζάχαρη, 1 κούπα νιφάδες βρώμης, 1/2 κούπα καρύδια χοντροκομμένα, 1/2 κούπα ψηφίδες σοκολάτας, 1 κούπα αλεύρι ανακατεμένο με 1/2 κουτ. γλυκού σόδα και 1/2 κουτ. γλυκού μπέικιν πάουντερ, το βάζο με τα υλικά σε σκόνη, 1 αυγό μεγάλο, 1/2 κούπα βούτυρο λιωμένο
Βάζουμε τα υλικά σε στρώσεις από κάτω προς τα πάνω, πιέζοντας καλά το καθένα για να χωρέσουν όλα. Κλείνουμε καλά το βάζο.Το διακοσμούμε όπως μας αρέσει, με κορδέλες, ύφασμα και με μια ετικέτα που θα γράφει τις λίγες οδηγίες για την εκτέλεση της συνταγής. Μπορεί η ετικέτα να κολληθεί πάνω στο βάζο ή μπορούμε να την κρεμάσουμε με ένα κορδελάκι γύρω από το χείλος.Στρώνουμε με λαδόκολλα μια λαμαρίνα και προθερμαίνουμε τον φούρνο στους 180° C.Αδειάζουμε το περιεχόμενο του βάζου σε ένα μεγάλο μπολ. Προσθέτουμε το αυγό και το λιωμένο βούτυρο. Ανακατεύουμε καλά όλα μαζί τα υλικά.Πλάθουμε ομοιόμορφα μπαλάκια. Αραδιάζουμε τα μπαλάκια στη λαμαρίνα αφήνοντας απόσταση μεταξύ τους γιατί θα απλώσουν λίγο κατά το ψήσιμο.Ψήνουμε τα μπισκότα στον προθερμασμένο φούρνο για 12 λεπτά. Τα αφήνουμε μερικά λεπτά να κρυώσουν εκτός φούρνου και τα ξεκολλάμε από τη λαδόκολλα.
Βρώμη,Καρύδια,Σοκολάτα